Hivatalos Lap L 194 , 27/07/1999 o. 0036 - 0044



A Bizottság 1999/71/EK irányelve (1999. július 14.) a gabonafélékben, az állati eredetű élelmiszerekben, illetőleg az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésére, tekintettel a legutóbb a 1999/65/EK irányelvvel [1] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [2] és különösen annak 10. cikkére, tekintettel a legutóbb a 98/82/EK [3] irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [4] és különösen annak 10. cikkére, tekintettel a legutóbb a 1999/65/EK irányelvvel módosított, az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [5] és különösen annak 7. cikkére, tekintettel legutóbb a 99/1/EK irányelvvel6 módosított, a növényvédő szerek forgalomba hozataláról szóló 91/414/EGK tanácsi irányelvre [6] és különösen annak 4. cikke (1) bekezdésének f) pontjára. (1) mivel az új hatóanyagot, az azoxistrobint, a 98/47/EK bizottsági irányelv [7] iktatta be a 91/414/EGK irányelv I. mellékletébe, kizárólag gombaölő szerként történő felhasználásra, anélkül azonban, hogy meghatározta volna az azoxistrobint tartalmazó növényvédő szerekkel kezelt terményekre hatást gyakorló egyes különleges körülményeket; (2) mivel az I. mellékletbe történő említett felvétel olyan információk értékelésén alapult, amelyeket a gabonafélék és szőlők tekintetében gombaölő szerként javasolt felhasználása kapcsán tettek közzé; mivel a gabonafélékre, a szőlőre és a banánra vonatkozó felhasználással kapcsolatos információkat egyes tagállamok a 91/414/EGK irányelv 4. cikke (1) bekezdése f) pontjának előírásaival összhangban már rendelkezésre bocsátották; mivel a rendelkezésre álló információkat már megvizsgálták, és azok elégségesek egyes maximális szermaradvány-értékek megállapításához; (3) mivel amennyiben nem állapítottak meg közösségi maximális szermaradvány-értéket, illetve ideiglenes maximális értéket, a tagállamok az engedélyezés előtt a 91/414/EGK irányelv 4. cikke (1) bekezdése f) pontjának megfelelően nemzeti ideiglenes maximális szermaradvány-értéket állapítanak meg; (4) mivel a 91/414/EGK irányelv I. mellékletébe történő felvétel esetében az azoxistrobin műszaki és tudományos értékelése 1998. április 22-én fejeződött be az azoxistrobinról szóló bizottsági vizsgálati jelentés formájában; mivel ebben a vizsgálati jelentésben az azoxistrobin megengedhető napi bevitelét (ADI) 0,1 mg/testtömegkg/nap-ban határozták meg; mivel az azoxistrobinnal kezelt élelmiszeripari termékek fogyasztóira életük folyamán gyakorolt hatásokat az Európai Közösségben használt eljárásoknak és gyakorlatnak megfelelően vizsgálták és értékelték, tekintetbe véve a Egészségügyi Világszervezet (WHO) által kiadott irányelvet [8] is, és arra az eredményre jutottak, hogy az ezen irányelvben megállapított maximális szermaradvány-értékek nem haladják meg az említett ADI-t; (5) mivel az akut tüneteket kiváltó adag megállapítását szükségessé tevő akut mérgező hatást az azoxistrobinnak a 91/414/EGK irányelv I. mellékletébe történő felvételét megelőző értékelés és vita során nem észleltek; (6) mivel egyes mezőgazdasági termékek tekintetében az azoxistrobin használatának körülményeit már oly módon határozták meg, mely lehetővé teszi végleges maximális szermaradvány-értékek megállapítását; (7) mivel a fogyasztóknak a termékekben, illetve azok felületén található, eddig még nem engedélyezett szermaradványok hatásai elleni védelme érdekében a Tanács 86/362/EGK, 86/363/EGK, és 90/642/EGK irányelvében szereplő termékek tekintetében tanácsos az analitikailag meghatározható legalacsonyabb határértéknek megfelelő ideiglenes maximális szermaradvány-értékeket megállapítani; mivel az ilyen ideiglenes maximális szermaradvány-értékek közösségi szintű megállapítása nem akadályozza a tagállamokat abban, hogy az azoxistrobin tekintetében a 91/414/EGK irányelv 4. cikke (1) bekezdése f) pontjának és a 91/414/EGK irányelv VI. mellékletének, különösen a B. rész 2.4.2.3. szakaszának megfelelően ideiglenes maximális szermaradvány-értékeket állapítsanak meg; mivel négy év elégséges időszaknak tekinthető az azoxistrobin hosszú távú felhasználásának megállapítása tekintetében; mivel ezen időszak elteltét követően az ideiglenes maximális szermaradvány-értékeket véglegesíteni kell; (8) mivel az ezen irányelvvel megállapított értékeket a Közösség kereskedelmi partnereivel a Kereskedelmi Világszervezeten keresztül megvitatták, és az e szintekkel kapcsolatos észrevételeiket mérlegelték; mivel az egyes peszticid/termény kombinációkra vonatkozó, az import tekintetében maximális szermaradvány-értékek megállapításának lehetőségét a Bizottság az elfogadható adatok rendelkezésre bocsátásának alapján fogja megvizsgálni; (9) mivel a növényügyi tudományos bizottság véleményét, különösen, ami a peszticidekkel kezelt élelmiszeripari termékek fogyasztóinak védelmével kapcsolatos tanácsokat és ajánlásokat illeti, figyelembe vették; (10) mivel ezen irányelv összhangban van a Növény-egészségügyi Állandó Bizottság véleményével, ELFOGADTA EZT AZ IRÁNYELVET: 1. cikk A 86/362/EGK irányelv II. mellékletének A. része a következő peszticid-szermaradványokkal egészül ki: Peszticid-szermaradvány | Maximális érték (mg/kg) | Azoxistrobin | 0,3 búza, rozs, tritikálé, árpa 0,05 egyéb gabonafélék | 2. cikk A 86/363/EGK irányelv II. mellékletének B. része a következő növényvédőszer-maradékokkal egészül ki: Peszticid-szermaradvány | Maximális érték (mg/kg) | Azoxistrobin | 0,01 Tej 0,05 Egyéb állati eredetű termékek | 3. cikk A 90/642/EGK irányelv II. melléklete a következő peszticid-szermaradványokkal egészül ki: Az érintett növénycsoportok és növényi termékek, amelyekre a SZMÉ vonatkozik | Peszticid-szermaradványok és a szermaradvány maximális értéke (mg/kg) | | Azoxistrobin | 1.Hozzáadott cukor nélküli friss, szárított vagy nyers, fagyasztással tartósított gyümölcs; héjas gyümölcsűek i.CITRUSFÉLÉK | 0,05, | Grapefruit | | Citrom | | Zöld citrom | | Mandarin (beleértve a klementint és az egyéb hibrideket) | | Narancs | | Pomelo | | Egyéb | | ii.HÉJAS GYÜMÖLCSŰEK (héjjal vagy héj nélkül) | 0,1, | Mandula | | Brazil dió | | Kesudió | | Gesztenye | | Kókuszdió | | Mogyoró | | Makadám dió | | Ausztráliai mogyoró | | Piniamag | | Pisztácia | | Dió | | Egyéb | | iii.ALMATERMÉSŰEK | 0,05, | Alma | | Körte | | Birs | | Egyéb | | iv.CSONTHÉJASOK | 0,05, | Kajszibarack | | Cseresznye | | Őszibarack (beleértve a nektarint és hasonló hibrideket) | | Szilva | | Egyéb | | v.BOGYÓSGYÜMÖLCSÖK a)Csemege- és borszőlő | 2 | Csemegeszőlő | | Borszőlő | | b)Eper (termesztett) | 0,05, | c)Félcserjén termő gyümölcsök (termesztett) | 0,05, | Fekete szeder | | Hamvas szeder | | Kaliforniai málna | | Málna | | Egyéb | | d)Egyéb bogyósgyümölcsök (termesztett) | 0,05, | Fekete áfonya (a Vaccinium myrtillus faj gyümölcse) | | Tőzegáfonya | | Ribizli (piros, fekete és fehér) | | Pöszméte | | Egyéb | | e)Vadon termő bogyósok és vadon termő gyümölcs | 0,05, | vi.EGYÉB Avokádó | | Banán | 0,1 | Datolya | | Füge | | Kivi | | Kamkvat | | Licsiszilva | | Mangó | | Olajbogyó | | Golgotavirág | | Ananász | | Gránátalma | | Egyéb | 0,05, | 2.Friss vagy nyers, fagyasztott, vagy száraz zöldségek | 0,05, | i.GYÖKÉR- ÉS GUMÓS ZÖLDSÉGEK Cékla | | Sárgarépa | | Gumós zeller | | Torma | | Csicsóka | | Paszternák | | Petrezselyemgyökér | | Retek | | Saláta-bakszakáll | | Édesburgonya | | Karórépa | | Tarlórépa | | Jamszgyökér | | Egyéb | | ii.HAGYMAFÉLÉK Fokhagyma | | Vöröshagyma | | Mogyoróhagyma | | Újhagyma | | Egyéb | | iii.TERMÉSÜKÉRT TERMESZTETT ZÖLDSÉGFÉLÉK a)Burgonyafélék | | Paradicsom | | Paprika | | Padlizsán | | Egyéb | | b)Kabakosok –ehető héjúak | | Uborka | | Apró uborka | | Cukkíni | | Egyéb | | c)Kabakosok – nem ehető héjúak | | Sárgadinnye | | Tök | | Görögdinnye | | Egyéb | | d)Csemege kukorica | | iv.KÁPOSZTAFÉLÉK a)Virágjukért termesztett káposztafélék | | Brokkoli | | Karfiol | | Egyéb | | b)Fejesedő káposztafélék | | Kelbimbó | | Fejeskáposzta | | Egyéb | | c)Leveles káposztafélék | | Kínai kel | | Kelkáposzta | | Egyéb | | d)Karalábé | | v.LEVELES ZÖLDSÉGEK ÉS FRISS FŰSZERNÖVÉNYEK a)Salátafélék | | Zsázsa | | Galambbegy saláta | | Fejes saláta | | Endívia | | Egyéb | | b)Spenótfélék | | Spenót | | Mangold | | Egyéb | | c)Vízitorma | | d)Cikóriasaláta | | e)Fűszernövények | | Turbolya | | Metélőhagyma | | Petrezselyem | | Zellerlevél | | Egyéb | | vi.HÜVELYES ZÖLDSÉGEK (friss) Bab (hüvelyben) | | Bab (hüvely nélkül) | | Borsó (hüvelyben) | | Borsó (hüvely nélkül) | | Egyéb | | vii.SZÁRUKÉRT TERMESZTETT ZÖLDSÉGEK (friss) Spárga | | Kardonna | | Zeller | | Édeskömény | | Articsóka | | Póréhagyma | | Rebarbara | | Egyéb | | viii.GOMBA a)Termesztett gombák | | b)Vadon termő gombák | | 3.Hüvelyesek | 0,05, | Bab | | Lencse | | Borsó | | Egyéb | | 4.Olajos magvak | 0,05, | Lenmag | | Földimogyoró | | Mák | | Szezámmag | | Napraforgómag | | Repcemag | | Szójabab | | Mustármag | | Gyapotmag | | Egyéb | | 5.Burgonya | 0,05, | Új- és áru burgonya | | 6.Tea (a Camellia sinensis leveléből készített fekete tea) | 0,1, | 7.Komló (szárított), beleértve a granulált és a be nem sűrített port | 0,1, | 4. cikk (1) A 86/362/EGK irányelv II. mellékletének A. részében és a 90/642/EGK irányelv II. mellékletében felsorolt olyan mezőgazdasági termékek esetében, amelyek tekintetében az azoxistrobin maximális szermaradvány-értékét "(p)" jelzi, ez azt jelenti, hogy az értékek a 91/414/EGK irányelv 4. cikke (1) bekezdése f) pontjának rendelkezéseivel összhangban ideiglenesek (p = provisional). (2) Ezen irányelv hatálybalépését követően négy évvel a mellékletekben az azoxistrobinra megállapított ideiglenes maximális szermaradvány-értékek megszűnnek ideigleneseknek lenni, és a 86/362/EGK, illetve a 86/363/EGK irányelv 4. cikkének (1) bekezdése, valamint a 90/642/EGK irányelv 3. cikke értelmében véglegesekké válnak. 5. cikk (1) Ez az irányelv 1999. augusztus 1-jén lép hatályba. (2) A tagállamok elfogadják és kihirdetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek az irányelvnek 2000. január 31-e előtt megfeleljenek. Ezeket az intézkedéseket 2000. február 1-jétől alkalmazzák. (3) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. 6. cikk Ennek az irányelvnek a tagállamok a címzettjei. Kelt Brüsszelben, 1999. július 14-én. a Bizottság részéről Franz Fischler a Bizottság tagja [1] HL L 172., 1999.7.8., 40. o. [2] HL L 221., 1986.8.7., 37. o. [3] HL L 290., 1998.10.29., 25. o. [4] HL L 221., 1986.8.7., 43. o. [5] HL L 350., 1990.12.14., 71. o. [6] HL L 21., 1999.1.21., 21. o. [7] HL L 230., 1991.8.19., 1. o. [8] HL L 191., 1998.7.7., 50. o. --------------------------------------------------